CELEX: 32014D0841
Language: hr
Date: 2014-11-26 00:00:00
Title: 2014/841/EU, Euratom: Provedbena odluka Komisije оd 26. studenoga 2014. o izmjeni Provedbene odluke Komisije 2013/749/EU, Euratom o odobrenju Portugalu da primjenjuje određene približne procjene za izračun osnovice vlastitih sredstava od PDV-a (priopćeno pod brojem dokumenta C(2014) 8922)

28.11.2014   
            
            
               HR
            
            
               Službeni list Europske unije
            
            
               L 343/27
            
         PROVEDBENA ODLUKA KOMISIJE
   оd 26. studenoga 2014.
   o izmjeni Provedbene odluke Komisije 2013/749/EU, Euratom o odobrenju Portugalu da primjenjuje određene približne procjene za izračun osnovice vlastitih sredstava od PDV-a
   
      
         (priopćeno pod brojem dokumenta C(2014) 8922)
      
   
   (Vjerodostojan je samo tekst na portugalskom jeziku)
   
      (2014/841/EU, Euratom)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 4. stavak 4. i članak 6. stavak 3. drugu alineju,
   nakon savjetovanja sa Savjetodavnim odborom za vlastita sredstva,
   budući da:
   
               (1)
            
            
               Na temelju članka 377. Direktive Vijeća 2006/112/EZ (2) Portugal može nastaviti izuzimati transakcije iz Priloga X., dijela B, točke 10. te Direktive u skladu s uvjetima koji se primjenjuju u toj državi članici na dan 1. siječnja 1989.; te transakcije moraju se uzeti u obzir pri utvrđivanju osnovice vlastitih sredstava od PDV-a.
            
         
               (2)
            
            
               U odgovoru od 10. travnja 2014. na dopis Komisije od 19. veljače 2014. u vezi s pojednostavnjenjem kontrole vlastitih sredstava od PDV-a (3) Portugal je od Komisije zatražio odobrenje za primjenu fiksnog postotka međuosnovice za izračun osnovice vlastitih sredstava od PDV-a na transakcije iz Priloga X., dijela B, točke 10. te Direktive 2006/112/EZ za financijske godine od 2014. do 2020. Portugal je dokazao da je dosadašnji postotak tijekom vremena ostao stabilan. Stoga bi Portugalu trebalo odobriti da za izračun osnovice vlastitih sredstava od PDV-a primjenjuje fiksni postotak u skladu s dopisom koji je poslala Komisija.
            
         
               (3)
            
            
               Portugal je od Komisije zatražio odobrenje za primjenu podataka iz nacionalnih računa ESA 2010. iz 2011. za izračun ponderirane prosječne stope PDV-a za financijsku godinu 2014. Posljednji dostupni podaci iz nacionalnih računa ESA 95 s potrebnom razinom dezagregacije su iz 2010. godine, dok će podaci iz nacionalnih računa ESA 2010 s potrebnom dezagregacijom od 2011. godine biti dostupni kada Portugal mora podnijeti izvještaj o osnovici vlastitih sredstava od PDV-a za financijsku godinu 2014. Stoga bi Portugalu trebalo odobriti da za izračun ponderirane prosječne stope PDV-a za financijsku godinu 2014. primjenjuje podatke iz nacionalnih računa ESA 2010 iz 2011. godine.
            
         
               (4)
            
            
               Na temelju članka 10. stavka 2. Uredbe (EU) br. 549/2013 Europskog parlamenta i Vijeća (4) (ESA 2010), države članice mogu, u svrhu određivanja vlastitih sredstva iz PDV-a, primjenjivati podatke na temelju sustava ESA 2010 dok je na snazi Odluka Vijeća 2007/436/EZ, Euratom (5) ako potrebni detaljni podaci iz sustava ESA 95 nisu dostupni.
            
         
               (5)
            
            
               Zbog transparentnosti i pravne sigurnosti primjereno je vremenski ograničiti primjenjivost odobrenja.
            
         
               (6)
            
            
               Stoga je primjereno na odgovarajući način izmijeniti Provedbenu odluku Komisije 2013/749/EU, Euratom (6),
            
         DONIJELA JE OVU ODLUKU:
   Članak 1.
   Provedbena odluka 2013/749/EU, Euratom mijenja se kako slijedi:
   
               1.
            
            
               Naslov se zamjenjuje sljedećim:
            
         
               2.
            
            
               Članak 1. zamjenjuje se sljedećim:
               „Članak 1.
               Za izračun osnovice vlastitih sredstava od PDV-a od 1. siječnja do 31. prosinca 2013. Portugalu se odobrava primjena približnih procjena za sljedeće kategorije transakcija iz Priloga X. dijela B Direktive 2006/112/EZ:
               
                            
                        
                        
                           prijevoz putnika, (točka 10.).”
                        
                     
         
               3.
            
            
               Umeće se sljedeći članak 1.a:
               „Članak 1.a
               Za izračun osnovice vlastitih sredstava od PDV-a od 1. siječnja 2014. do 31. prosinca 2020. Portugalu se odobrava primjena 0,03 % međuosnovice na transakcije iz Priloga X., dijela B, točke 10. (prijevoz putnika) Direktive 2006/112/EZ.”
            
         
               4.
            
            
               Članak 2. zamjenjuje se sljedećim:
               „Članak 2.
               Za potrebe raspodjele transakcija po statističkim kategorijama, Portugalu se odobrava primjena podataka iz nacionalnih računa ESA 2010 iz 2011. godine za izračun osnovice vlastitih sredstava od PDV-a za financijsku godinu 2014.”
            
         Članak 2.
   Ova je Odluka upućena Portugalskoj Republici.
   
      Sastavljeno u Bruxellesu 26. studenoga 2014.
      
         
            Za Komisiju
         
         Kristalina GEORGIEVA
         
            Potpredsjednica
         
      
   
   
      (1)  SL L 155, 7.6.1989., str. 9.
   
   
      (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
   
      (3)  Ares(2014)405079.
   
      (4)  Uredba (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji (SL L 174, 26.6.2013., str. 1.).
   
      (5)  Odluka Vijeća 2007/436/EZ, Euratom od 7. lipnja 2007. o sustavu vlastitih sredstava Europskih zajednica (SL L 163, 23.6.2007., str. 17.).
   
      (6)  Provedbena odluka Komisije 2013/749/EU, Euratom оd 10. prosinca 2013. o odobrenju Portugalu da upotrebljava određene približne procjene za izračun osnovice vlastitih sredstava od PDV-a (SL L 333, 12.12.2013., str. 81.).